
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 74020/ΔΕΚΡ 2304 (1) 

Συμπλήρωση και τροποποίηση της αριθ. 70735/ΔΕΚΟ 
2182/28.11.94 (ΦΕΚ 898 Β72.1.2.94) Απόφασης του 
Υπουργού Εθνικής Οικονομίας. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

α) Τον Ν. 2232/1994 «Σύσταση Οικονομικής και Κοινω¬ 
νικής Επιτροπής και άλλες διατάξεις» άρθρο 3 παρ. 8. 

β) Τον Ν. 1558/1985 «Κυβέρνηση και Κυβερνητικά 
Όργανα» άρθρο 29Α, το οποίο προστέθηκε με το άρθρο 
27 του Ν. 2081/1992. 

γ) Το Π.Δ. 138/1993 «Οργανισμός του Υπουργείου 
Εθνικής Οικονομίας» (Α 55). 


δ) Το υπ’ αριθ. 62811/ΔΕΚΟ 1670/7.10.94 έγγραφο 
του Υπουργείου Εθνικής Οικονομίας. 

ε) Τα συμπληρωματικά έγγραφα του Πανελλήνιου Συν¬ 
δέσμου Ανωνύμων Τεχνικών Εταιρειών & ΕΠΕ της Πανελ¬ 
λήνιας Συμομοσπονδίας Ενώσεων Γεωργικών Συνεταιρι¬ 
σμών (ΠΑΣΕΓΕΣ) και της Γενικής Συνομοσπονδίας Αγρο¬ 
τικών Συλλόγων Ελλάδος (ΓΕΣΑΣΕ), βάσει των οποίων 
ορίζονται εκπρόσωποί τους στην Οικονομική και Κοινω¬ 
νική Επιτροπή (ΟΚΕ), αποφασίζουμε: 

I. Συμπληρώνουμε και τροποποιούμε την αριθ. 70735/ 
ΔΕΚΟ 2182/28.11.94 (ΦΕΚ 898 Β /2.1.2.94) Απόφαση 
του Υπουργού Εθνικής Οικονομίας περί «Συγκρότησης 
Οικονομικής και Κοινωνικής Επιτροπής» ως εξής: 

Α. Η παράγραφος ΙΑ7 αντικαθίσταται ως ακολούθως: 

«7. Εκπρόσωποι του Συνδέσμου Ανωνύμων Τεχνικών 
Εταιρειών και Εταιρειών Περιωρισμένης Ευθύνης 
(Σ.Α.Τ.Ε.). 

Τακτικό Μέλος: 

Οικονόμου Νικόλαος, Πρόεδρος Δ.Σ. Σ.Α.Τ.Ε. 

Αναπληρωματικό Μέλος: 

Αγγέλου Χαράλαμπος, Αντιπρόεδρος Δ.Σ. Σ.Α.Τ.Ε.». 

Β. Η παράγραφος ΙΓ1 αντικαθίσταται ως ακολούθως: 

«1. Εκπρόσωποι της Πανελλήνιας Συμομοσπονδίας 
Ενώσεων Γεωργικών Συνεταιρισμών (ΠΑΣΕΓΕΣ). 

Τακτικά Μέλη: 

Λιόλιος Νικόλαος, Πρόεδρος του Δ.Σ. της ΠΑΣΕΓΕΣ. 

Καραμίχας Τζανέτος, Α' Αντιπρόεδρος του Δ.Σ. της ΠΑ¬ 
ΣΕΓΕΣ. 

Λίτσος Φώτης, Γ εν. Γ ραμματέας του Δ.Σ. της ΠΑΣΕ¬ 
ΓΕΣ. 

Βουμβουλάκης Μιχάλης, Μέλος του Δ.Σ. της ΠΑΣΕ¬ 
ΓΕΣ. 

Καραγιάννης Δημήτριος, Μέλος του Δ.Σ. της ΠΑΣΕ¬ 
ΓΕΣ. 

Αναπληρωματικά Μέλη: 

Κολύρης Παναγιώτης, Γενικός Διευθυντής της ΠΑΣΕ¬ 
ΓΕΣ. 

Παττάκης Ιωάννης, Μέλος του Δ.Σ. της ΠΑΣΕΓΕΣ. 

Φυλακτές Νέστωρας, Μέλος του Δ.Σ. της ΠΑΣΕΓΕΣ. 

Καζναφέρης Κωνσταντίνος, Μέλος του Δ.Σ. της ΠΑΣΕ¬ 
ΓΕΣ. 

Μουλάς Σοφοκλής, Μέλος του Δ.Σ. της ΠΑΣΕΓΕΣ». 

Γ. Η παράγραφος ΙΓ2 αντικαθίσταται ως ακολούθως: 

«2. Εκπρόσωποι της Γ ενικής Συνομοσπονδίας Αγροτι¬ 
κών Συλλόγων Ελλάδος (ΓΕΣΑΣΕ). 

Τακτικά Μέλη: 

Φακάς Χρήστος, Ταμίας ΓΕΣΑΣΕ. 

Ζαρκινός Βασίλης, Πρόεδρος ΓΕΣΑΣΕ. 

Αναπληρωματικά Μέλη: 

Μαραβέγιας Ναπολέων, Επιστημονικός Συνεργάτης 
ΓΕΣΑΣΕ. 

Γκικόπουλος Γιώργος, Γεν. Γραμματέας ΓΕΣΑΣΕ». 

II. Κατά τα λοιπά ισχύει η αριθ. 70735/ΔΕΚΟ 2182/ 
28.11.94 (ΦΕΚ 898 Β72.12.94) Απόφαση του Υπουργού 
Εθνικής Οικονομίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 1994 

Ο ΥΠΟΥΡΓΟΣ 

ΓΊΑΝΝΟΣ Π ΑΠΑΝΤΩΝ ΙΟΥ 
-♦- 

Αριθ. 2079380/5340/0094 (2) 

Καταβολή εφάπαξ χορηγήματος για τις γιορτές Χριστου¬ 
γέννων 1994 στους μερισματούχους του Μετοχικού 

Ταμείου Πολιτικών Υπαλλήλων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 51 του Π.Δ/τος 422/81 
«Περί κωδικοποιήσεως των περί Μετοχικού Ταμείου Πολι¬ 
τικών Υπαλλήλων διατάξεων». 

2. Την αριθ. 44/8.12.94 απόφαση του Διοικητικού Συμ¬ 
βουλίου του Μετοχικού Ταμείου Πολιτικών Υπαλλήλων. 

3. Το αριθ. 47191/12.12.94 έγγραφο του Διοικητικού 
Συμβουλίου του Μετοχικού Ταμείου Πολιτικών Υπαλλή¬ 
λων. 

4. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Μετοχικού Τα¬ 
μείου Πολιτικών Υπαλλήλων ύψους 3.100.000.000 δρχ. 
για το οικ. έτος 1994 και για την οποία έχει εγγραφεί πί¬ 
στωση στον ΚΑΕ 0622. 

5. Την αριθ. 1026431/268/0006Α/2.3.94 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 154/Β), αποφασίζουμε: 

1. Εγκρίνουμε την χορήγηση εφάπαξ προσωρινού χορη¬ 
γήματος για τις γιορτές Χριστουγέννων 1994 στους κατά 
την 25η Δεκεμβρίου 1994 μερισματούχους του μετοχικού 
Ταμείου Πολιτικών Υπαλλήλων. 

2. Το ποσό του παραπάνω χορηγήματος ορίζεται ίσο με 
ένα μηνιαίο μέρισμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1994 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. 121111 (3) 

Καθορισμός εκπαιδευτικού επιδόματος. 

ΤΟ Δ.Σ. ΤΟΥ ΟΑΕΔ 

Το Δ.Σ. του Ο.Α.Ε.Δ. έχοντας υπόψη: 

1. Το άρθρο 11 του Ν. 1836/89. 

2. Την εισήγηση της Υπηρεσίας. 


3. Την σύμφωνη γνώμη των μελών του, αποφασίζει: 
Αποδεχόμενο την εισήγηση της Υπηρεσίας εγκρίνει: 
Όπως το ημερήσιο εκπαιδευτικό επίδομα που θα κατα¬ 
βάλλεται στους καταρτιζόμενους του τμήματος ΤΕΚ ειδι¬ 
κότητας «Μαγείρων Μεξικάνικης Κουζίνας» του ΚΕΤΕΚ 
Αλίμου ανέρχεται στο ποσό των 3.000 δρχ. ανεξάρτητα οι¬ 
κογενειακής κατάστασης. 

Κάλυψη δαπάνης. 

1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του νομικού προ¬ 
σώπου Ο.Α.Ε.Δ. ύψους 1.300.000 δρχ. για το τρέχον οι¬ 
κονομικό έτος. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου Ο.Α.Ε.Δ. ύψους 
2.000.000 δρχ. με τα στοιχεία 521 β, 535α. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 2 Δεκεμβρίου 1994 

Ο ΠΡΟΕΔΡΟΣ ΤΟΥ Δ.Σ. 

Ρ. ΣΠΥΡΟΠΟΥΛΟΣ 

-♦- 

Αριθ. ΔΥ1 Γ/42556 (4) 

Καθορισμός του αριθμού των ανά εξάμηνο επαναπροσ- 
λαμβανομένων υπαλλήλων σε Κρατικούς Παιδικούς και 
Βρεφονηπιακούς Σταθμούς και Ιδρύματα Κοινωνικής 
Πρόνοιας αρμοδιότητας του Υπουργείου Υγείας, Πρό¬ 
νοιας και Κοινών. Ασφαλίσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 παρ. 5 και 10 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης». 

2. Την αριθ. ΔΙΠΙΔΔ/Α2/7497/15.3.94 εγκύκλιο του 
Γενικού Γραμματέα του Υπουργείου Προεδρίας της Κυ¬ 
βέρνησης. 

3. Την αριθμ. ΔΥ1 γ/οι. 4680/25.11.94 Κοινή απόφαση 
των Υπουργών Προεδρίας της Κυβέρνησης, Οικονομικών 
και Υγείας, Πρόνοιας και Κοινωνικών Ασφαλίσεων, με την 
οποία καθορίστηκε ο αριθμός των επαναπροσλαμβανομέ- 
νων σε Κρατικούς Παιδικούς και Βρεφονηπιακούς Σταθ¬ 
μούς και Ιδρύματα Κοινωνικής Πρόνοιας. 

4. Το γεγονός ότι, οι υπηρεσιακές ανάγκες στους Κρα¬ 
τικούς Παιδικούς και Βρεφονηπιακούς Σταθμούς και στα 
Ιδρύματα Κοιν. Πρόνοιας είναι επιτακτικές. 

5. Το γεγονός ότι, η δαπάνη που προκαλείται με εγγε¬ 
γραμμένη πίστωση στον Κ.Α.Ε. 0111 των προϋπολογι¬ 
σμών των Κρατικών Παιδικών και Βρεφονηπιακών Σταθ¬ 
μών ύψους δρχ. 32.000.000 περίπου για το επόμενο οικο¬ 
νομικό έτος και στον Κ.Α.Ε. 0211 των προϋπολογισμών 
των Ιδρυμάτων Κοινωνικής Πρόνοιας ύψους δρχ. 
2.000.000 περίπου για το επόμενο οικονομικό έτος, απο¬ 
φασίζουμε: 

1. Καθορίζουμε τον αριθμό των επαναπροσλαμβανομέ- 
νων υπαλλήλων σε Κρατικούς Παιδικούς και Βρεφονηπια¬ 
κούς Σταθμούς και σε Ιδρύματα Κοινωνικής Πρόνοιας για 
το Β' εξάμηνο έτους 1994 κατά ειδικότητα, ως κατωτέρω: 
α) Κ.Β.Σ. Κομοτηνής 

ΥΕ Προσωπικού Καθαριότητας ( 1 ) 

β) Κ.Π.Σ. Καλαμάτας Νομ. Μεσσηνίας 

1) Κ.Π.Σ. Πύλου 

ΥΕ Μαγειρισσών ( 1 ) 

2) Κ.Π.Σ. Κάμπου 

ΥΕ Μαγειρισσών ( 1 ) 

3) Β’ Κ.Π.Σ. Καλαμάτας 

ΥΕ Βοηθ. Εργασιών ( 1 ) 

ΥΕ Μαγειρισσών ( 1 ) 

4) Κ.Β.Σ. Μεσσήνης 

ΥΕ Βοηθ. Εργασιών ( 1 ) 

ΥΕ Μαγειρισσών (1) 

γ) Κέντρο Αποκατάστασης Ατόμων με Ειδικές ανά¬ 
γκες. 

Θεσσαλίας «Ο ΑΡΙΣΤΕΥΣ» 

ΠΕ Διοικητικού ( 1 ) 

δ) Γ' Κ.Π.Σ. Κυψέλης 

ΥΕ Βοηθ. Προσωπικού (2) 

ε) Α' Κ.Π.Σ. Ζωγράφου 

ΤΕ Νηπιαγωγών ( 1 ) 

στ) Ζ' Κ.Π.Σ. Λάρισας 

ΥΕ Βοηθ. Προσωπικού (1) 

ζ) Β' Κ.Β.Σ. Πατρών (ΡΙου) 

ΥΕ Μαγειρισσών (1) 

ΥΕ Καθαριστριών ( 1 ) 

η) Α' Κ.Π.Σ. Αργους 

ΥΕ Καθαριστριών < ( 1 ) 

θ) Β' Κ.Π.Σ. Άργους 

ΥΕ Καθαριστριών ( 1 ) 

ι) Β' Κ.Π.Σ. Ναυπλίου 

ΥΕ Καθαριστριών (1) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 1994 
α υπουργοί 

ΟΙΚΟΝΟΜΙΚΩΝ ΥΓ. ΠΡΟΝ. ΚΑΙ ΚΟΙΝ. ΑΣΦ/ΣΕΩΝ 

Α. ΠΑΠΑΔΟΠΟΥΛΟΣ ΔΗΜ. ΚΡΕΜΑΣΤΙΝΟΣ 

-φ- 

Αριθ. 3006/5/27η (5) 

Χαρακτηρισμός του ηλεκτρονικού παιγνίου ΠΑΝϋΟΜ 

ρρυιτ. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 1 του Β.Δ. 29/71 «Περί κω- 
δικοποιήσεως σε ενιαίο κείμενο των ισχυουσών διατάξεων 
περί τυχηρών και μη παιγνίων». 

2. Την υπ’ αριθ. 14/15.11.94 Γνωμοδότηση του Γνωμο- 
δοτικού Συμβουλίου Παιγνίων. 

3. Την υπ’ αριθ. 7004/3/12-Α από 3.8.94 απόφαση 
Υπουργών Δημόσιας Τάξης και Προεδρίας της Κυβέρνη¬ 
σης «Μεταβίβαση αρμοδιοτήτων του Υπουργού Δημόσιας 
Τάξης στο Γενικό Γραμματέα του Υπουργείου Δημόσιας 
Τάξης» (ΦΕΚ Β' 603/4.8.94). 

4. Την υπ’ αριθ. 3006/23/1ια από 24.10.94 απόφαση 
Υπουργού Δημόσιας Τάξης «Προϋποθέσεις, δικαιολογη- 
τικά και διαδικασία χαρακτηρισμού των παιγνίων» (ΦΕΚ Β’ 
801/94). 

5. Από τις διατάξεις αυτής της απόφασης δεν προκαλεί- 


ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Κατατάσσουμε το ηλεκτρονικό παίγνιο ΗΑΝϋΟΜ ΡΒΙΙΙΤ 
στην κατηγορία των «τυχερών» παιγνίων, γιατί το αποτέλε¬ 
σμα από τη διενέργεια του παιγνίου αυτού εξαρτάται απο¬ 
κλειστικά από την τύχη και όχι από την τεχνική δεινότητα 
του παίκτη. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 16 Δεκεμβρίου 1994 

Ο Γενικός Γραμματέας 
ΕΥΑΓΓΕΛΟΣ ΡΟΓΚΑΚΟΣ 

-♦- 

Αριθ. Δ17α/03/74/Φ.Ν 312 (6) 

Τροποποίηση ανωτάτων και κατωτάτων ορίων προϋπολο¬ 
γισμού έργων κατά τάξη επιχειρήσεων ΜΕΕΠ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 4, 15, 16 και 17 του Ν. 
1418/84 «Δημόσια έργα και ρυθμίσεις συναφών θεμά¬ 
των» (Α' 23), όπως τροποποιήθηκαν με τις διατάξεις των 
άρθρων 1 και 4 του Ν. 2229/94 (ΦΕΚ Α' 138). 

2. Τις διατάξεις του άρθρου 2 παρ. 6, εδάφιο τρίτο του 
Π.Δ. 688/85 «Κατασκευή δημοσίων έργων» (Α' 223). 

3. Τις διατάξεις του άρθρου 27 του Ν. 2081/92 (ΦΕΚ 
154 Α') και το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού. 

4. Την απόφαση αριθμ. ΥΠ.123/15.7.94 του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κωνσταντίνου Γείτονα» (Β' 550)». 

5. Την απόφασή μας αρ. ΕΔ2α/01 /27/ΦΝ 294/18.3.85 
«Μητρώα επιχειρήσεων κατασκευής δημοσίων έργων 
(ΜΕΕΠ, ΜΕΚ κ.λπ.) και άλλες ρυθμίσεις για τις εργοληπτι¬ 
κές επιχειρήσεις» (Β' 170) όπως αυτή έχει τροποποιηθεί 
με τις αποφάσεις αριθμ. Δ17/01/40/ΦΝ 294/4.4.90 (Β' 
264), Δ17/01 /78/ΦΝ 294/20.8.90 (Β' 602) και Δ17α/07/ 
33/ΦΝ 294/6.4.1994 (Β' 293), αποφασίζουμε: 

Άρθρο 1 

1. Το άρθρο 1 της απόφασης αριθμ. ΕΔ2α/01/27/ΦΝ 
294/18.3.85, όπως τροποποιήθηκε και ισχύει, αντικαθί¬ 
σταται ως εξής: 

«1. Το ανώτατο όριο προϋπολογισμού αξίας έργου, το 
οποίο μπορεί να αναλάβει εργοληπτική επιχείρηση εγγε¬ 
γραμμένη στην Α' τάξη του ΜΕΕΠ για οποιαδήποτε άλλη 
κατηγορία έργων εκτός από την κατηγορία ηλεκτρομηχα- 
νολογικών έργων, ορίζεται σε είκοσι εκατομμύρια 
(20.000.000) δραχμές. Για την κατηγορία ηλεκτρομηχα- 
νολογικών έργων, το όριο αυτό ορίζεται σε δέκα έξι εκα¬ 
τομμύρια (16.000.000) δραχμές. 

2. Τα ανώτατα όρια προϋπολογισμού αξίας έργων τα 
οποία μπορούν να αναλάβουν εργοληπτικές επιχειρήσεις 
εγγεγραμμένες στο ΜΕΕΠ ορίζονται για κάθε άλλη τάξη 
των αντίστοιχων κατηγοριών σε πολλαπλάσια των ορίων, 

που ορίζονται με την παράγραφο 1 για την Α’ τάξη ως 
εξής: 

α) Για τη Β' τάξη τέσσερις φορές το όριο της Α' τάξης 
β) Για τη Γ' τάξη δέκα φορές το όριο της Α' τάξης 
γ) Γ ια τη Δ' τάξη «ΑΤΟΜΙΚΗ ΕΠΙΧΕΙΡΗΣΗ» είκοσι φορές 
το όριο της Α' τάξης 

δ) Γ ια τη Δ' τάξη είκοσι πέντε φορές το όριο της Α' τάξης 
ε) Γ ια την Ε' τάξη πενήντα φορές το όριο τη^Α' τάξης 
στ) Για τη ΣΤ' τάξη εκατό φορές το όριο της Α' τάξης 
ζ) Για τη Ζ' τάξη τριακόσιες φορές το όριο της Α' τάξης 
η) Γ ια την Η' τάξη εξακόσιες φορές το όριο της Α' τά¬ 
ξης». 

Άρθρο 2 

1. Οι παράγραφοι 1 και 2 του άρθρου 2 της Ιδιας απόφα¬ 
σης ΕΔ2α/01/27/ΦΝ 294/18.3.85, όπως αυτές τροπο¬ 
ποιήθηκαν και ισχύουν, αντικαθίστανται ως ακολούθως: 

«1. Τα κατώτατα όρια του προϋπολογισμού αξίας έργου, 
στη δημοπρασία του οποίου μπορούν να λάβουν μέρος ερ¬ 
γοληπτικές επιχειρήσεις εγγεγραμμένες στο ΜΕΕΠ για 
έργα κάθε κατηγορίας που εκτελούνται, εκτός νομού ορί¬ 
ζονται σε πολλαπλάσια του ανωτάτου ορίου δυναμικότη¬ 
τας των εργοληπτικών επιχειρήσεων Α' τάξης όπως αυτό 
προσδιορίζεται στην παράγραφοί του άρθρου 1 ως εξής: 

α) Γ ια εργοληπτικές επιχειρήσεις Δ' τάξης «ΑΤΟΜΙΚΗ 
ΕΠΙΧΕΙΡΗΣΗ» τρεις φορές το όριο της Α' τάξης 
β) Γ ια εργοληπτικές επιχειρήσεις Δ' τάξης τέσσερις φο¬ 
ρές το όριο της Α' τάξης 

γ) Γ ια εργοληπτικές επιχειρήσεις Ε' τάξης δέκα φορές 
το όριο της Α' τάξης 

δ) Γ ια εργοληπτικές επιχειρήσεις ΣΤ' τάξης είκοσι φο¬ 
ρές το όριο της Α' τάξης 

ε) Γ ια εργοληπτικές επιχειρήσεις Ζ' τάξης σαράντα πέ¬ 
ντε φορές το όριο της Α' τάξης 
στ) Γ ια εργοληπτικές επιχειρήσεις Η' τάξης εκατόν εί¬ 
κοσι φορές το όριο της Α' τάξης 
Γ ια τις εργοληπτικές επιχειρήσεις Α, Β και Γ τάξης δεν 
υπάρχει κατώτατο όριο. 

2. Τά κατώτατα όρια προϋπολογισμού αξίας έργων που 
μπορούν να αναλάβουν οι επιχειρήσεις οι εγγεγραμμένες 
στο ΜΕΕΠ για έργα που εκτελούνται στο Νομό όπου βρί¬ 
σκεται η έδρα της επιχείρησης και σε δύο γειτονικούς νο¬ 
μούς, που δηλώνονται στην αρμόδια υπηρεσία τήρησης 
του'ΜΕΕΠ και αναγράφεται στη σχετική βεβαίωση εγγρα¬ 
φής, ορίζονται για τις τάξεις που ισχύει κατώτατο όριο, ως 
εξής: 

α) στο Νομό της έδρας στο ένα τρίτο (1/3) των ορίων 
που αναφέρονται στην προηγούμενη παράγραφο και 
β) στους δύο γειτονικούς νομούς στο μισό (1/2) των 
ορίων που αναφέρονται στην προηγούμενη παράγραφο. 

Ως γειτονικοί νομοί για την εφαρμογή της διάταξης αυ¬ 
τής θεωρούνται και οι γεωγραφικά πλησιέστεροι νησιωτι¬ 
κοί ή παραθαλάσσιοι νομοί. 

Άρθρο 3 

Το άρθρο 4 της απόφασης ΕΔ2α/01 /27/ΦΝ 294/ 
18.3.85 αντικαθίσταται ως ακολούθως: 

«Άρθρο 4 

1. Τα έργα προϋπολογισμού ανώτερου από το προβλε- 
πόμενο ανώτατο όριο για τις εργοληπτικές επιχειρήσεις Η' 

; άξης του ΜΕΕΠ ανατίθενται κατά περίπτωση ως ακολού¬ 
θως: 


α) Σε εργοληπτική επιχείρηση Η' τάξης μέχρι το τριπλά¬ 
σιο της καθαρής της θέσης και πάντως όχι μεγαλύτερο 
από το διπλάσιο του προβλεπόμενου ορίου της τάξης αυ¬ 
τής, σύμφωνα με την παράγραφο 14 του άρθρου 4 του Ν. 
2229/1994. 

β) Σε κοινοπραξίες τριών εργοληπτικών επιχειρήσεων Ζ' 
τάξης, σύμφωνα με την παρ. 14 του άρθρου 4 του Ν. 
2229/94 και το άρθρο 4 του Π.Δ. 368/94, και 

γ) Σε κοινοπραξίες μέχρι τεσσάρων εργοληπτικών επι¬ 
χειρήσεων Η’ τάξης ΜΕΕΠ, ανάλογα με τη φύση και τον 
προϋπολογισμό του έργου, κατά τα οριζόμενα στη διακή¬ 
ρυξη και χωρίς όριο ως προς το ύψος του προϋπολογι¬ 
σμού. 

2. Η παράγραφος 2 του προηγούμενου άρθρου ισχύει 
και για τις κοινοπραξίες του άρθρου αυτού». 

Άρθρο 4 

Στο τέλος του άρθρου 5 της απόφασης ΕΔ2α/01/ 
27/ΦΝ 294/18.3.85 προστίθεται παράγραφος 7 που έχει 
ως ακολούθως: 

«7. Εκτός της δήλωσης για το ανεκτέλεστο μέρος των 
εργολαβικών συμφάσεων, που υποβάλλονται σύμφωνα με 
τις προηγούμενες παραγράφους του άρθρου αυτού, η ερ¬ 
γοληπτική επιχείρηση υποχρεούται να προσκομίσει και 
βεβαίωση, για το όριο του ανεκτέλεστου υπόλοιπου εργα¬ 
σιών κάθε έργου, από την υπηρεσία που τηρεί το ΜΕΕΠ ή 
την αρμόδια υπηρεσία που εκτελεί το αντίστοιχο έργο. 
Μέχρι την ολοκλήρωση της μηχανογράφησης των υπηρε¬ 
σιών της ΓΓΔΕ του ΥΠΕΧΩΔΕ, που προβλέπεται στην 
παρ. 3 του άρθρου 5 του Ν. 2229/94, οι βεβαιώσεις για το 
ανεκτέλεστο υπόλοιπο του έργου, θα χορηγούνται μόνο 
από την αρμόδια υπηρεσία που εκτελεί το έργο. 

Στο όριο του ανεκτέλεστου υπόλοιπου εργασιών δεν 
υπολογίζονται τα έργα όπου κατασκευάζονται με μερική ή 
ολική αυτοχρηματοδότηση. 

Το ανεκτέλεστο υπόλοιπο προκειμένου να γίνει δεκτή η 
προσφορά εργοληπτικής επιχείρησης των τάξεων Ε, ΣΤ, Ζ 
και Η, που μπορούν να συμμετέχουν αυτοτελώς σε δημο¬ 
πρασία πέραν του ανωτάτου ορίου της τάξης τους, μέχρι 
του τριπλασίου της καθαρής τους θέσης και πάντως όχι 
μεγαλύτερο του διπλάσιου προβλεπόμενου ανωτάτου 
ορίου της τάξης τους, υπολογίζεται με βάση το όριο αυτό, 
σύμφωνα με την παρ. 14 του άρθρου 4 του Ν. 2229/ 
1994». 

Άρθρο 5 

Το άρθρο 14 της απόφασης ΕΔ2α/01/27/Φ.Ν. 294/ 
18.3.85 αντικαθίσταται ως ακολούθως: 

1. Οι εγγεγραμμένες στο Μ.Ε.Ε.Π. επιχειρήσεις διαγρά¬ 
φονται αυτοδίκαια στις περιπτώσεις: 

α) θανάτου, πτώχευσης, απαγόρευσης ή θέσης σε κα¬ 
τάσταση δικαστικής αντίληψης ή με τη συμπλήρωση του 
εβδομηκοστού δεύτερου έτους της ηλικίας τους με την 
επιφύλαξη των διατάξεων της παρ. 3 του άρθρου 6 του Ν. 
2229/1994, του φυσικού προσώπου που ασκεί την επιχεί¬ 
ρηση όταν πρόκειται για ατομική επιχείρηση. 

β) Διάλυσης ή πτώχευσης του Νομικού Προσώπου που 
ασκεί την επιχείρηση. 

γ) Όταν περάσει ένα έτος από την ημερομηνία που 
έληξε η ισχύς της εγγραφής ή προηγούμενης αναθεώρη¬ 
σης χωρίς να ζητηθεί από την επιχείρηση τακτική αναθεώ¬ 
ρηση της εγγραφής. 

δ) Όταν η εργοληπτική επιχείρηση καταθέσει στη Δ/ 
νση Δ15 τη βεβαίωση εγγραφής στον ΜΕΕΠ λόγω αδυνα¬ 
μίας συνέχισης της λειτουργίας. 

2. Για την αυτοδίκαιη διαγραφή εκδίδει κατ’ έτος σχε¬ 
τική διαπιστωτική πράξη η επιτροπή Μ.Ε.Ε.Π. 

3. Εκκρεμείς σχέσεις των επιχειρήσεων δεν θίγονται 
από την τυχόν διαγραφή τους αλλά διέπονται από τις ειδι¬ 
κές σχετικές κατά περίπτωση διατάξεις. 

Άρθρο θ 

1. Η παράγραοφς 1 του άρθρου 18 της απόφασης ΕΔ- 
2α/01 /27/ΦΝ 294/18.3.1985 αντικαθίσταται ως ακολού¬ 
θως: 

«1. Οι εγγεγραμμένοι στο ΜΕΚ διαγράφονται αυτοδί¬ 
καια σε περίπτωση θανάτου ή συνταξιοδότησης από το 
ΤΣΜΕΔΕ ή με τη συμπλήρωση του εβδομηκοστού δεύτε¬ 
ρου έτους της ηλικίας τους, με την επιφύλαξη των διατά¬ 
ξεων της παραγρ. 3 του άρθρου θ του Ν. 2229/1994. 

2. Στο τέλος του άρθρου 19 της αυτής απόφασης ΕΔ- 
2α/01/27/ΦΝ 294/18.3.1985 προστίθεται παράγραφος 
5 που έχει ως ακολούθως: 

«5. Οι εγγεγραμμένοι στα νομαρχιακά μητρώα διαγρά¬ 
φονται αυτοδίκαια σε περίπτωση θανάτου ή με τη συντα- 
ξιοδότησή τους από τον οικείο ασφαλιστικό φορέα ή με τη 
συμπλήρωση του εξηκοστού πέμπτου έτους της ηλικίας 
τους». 

Άρθρο 7 

Πρόστιμο κατά εργοληπτικών επιχειρήσεων 

1. Το πρόστιμο κατά εργοληπτικών επιχειρήσεων που 
προβλέπεται από την παράγραφο 5 του άρθρου 15 του Ν. 
1418/84 όπως αντικαταστάθηκε με την παρ. 3 του άρ¬ 
θρου 4 του Ν. 2229/1994, δεν μπορεί να είναι μικρότερο 
των 5.000.000 δρχ. αν πρόκειται για επικίνδυνες στο 
κοινό παραβάσεις ή παραλείψεις. Το ίδιο ισχύει και αν η 
υπαίτια εργοληπτική επιχείρηση έχει διαπράξει επανει¬ 
λημμένα παραβάσεις. Το πρόστιμο δεν μπορεί να είναι 
ανώτερο από 5.000.000 δρχ. αν η παράβαση δεν ήταν επι¬ 
κίνδυνη για το κοινό και η επιχείρηση μέχρι την υποβολή 
των αντιρρήσεων της που προβλέπονται στην πιο κάτω 
παράγραφο 5 έχει άρει την παράλειψη ή παράβαση και 
έχει καλέσει έγκαιρα την αρμόδια υπηρεσία να διαπιστώ¬ 
σει την άρση. 

2. Οι πιο πάνω παραβάσεις διαπιστώνονται με έκθεση 
τεχνικού υπαλλήλου της νομαρχιακής υπηρεσίας της Γενι¬ 
κής Γραμματείας Δημοσίων Έργων του Υπουργείου Περι¬ 
βάλλοντος, Χωροταξίας και Δημοσίων Έργων (ΔΤΥΝ) 
στην περιφέρεια της οποίας διαπράττεται η παράβαση 
ανεξάρτητα από το φορέα κατασκευής του έργου. 

3. Η διαπίστωση μπορεί να γίνει από τεχνικό υπάλληλο 
των διανομαρχιακών υπηρεσιών και των Διευθύνσεων Κα¬ 
τασκευών Έργων τέως Μείζονος Πρωτεύουσας της Γενι¬ 
κής Γ ραμματείας Δημοσίων Έργων για παραβάσεις που 
διαπράττονται στην περιφέρειά τους. 

4. Η έκθεση συντάσσεται ύστερα από αυτοψία και περι¬ 
λαμβάνει τα στοιχεία του υπαλλήλου που τη συντάσσει, τα 
στοιχεία της εργοληπτικής επιχείρησης που διαπράττει 
την παράβαση, το έργο που εκτελείτααιι ή εκτελέσθηκε 
με μνεία του φορέα κατασκευής, περιγραφή της παράβα¬ 
σης, της έκτασης, της διάρκειας και των συνεπειών της, 
μνεία των στοιχείων που θεμελιώνουν την υπαιτιότητα της 
επιχείρησης και κάθε άλλο στοιχείο χρήσιμο για την εκτί¬ 


μηση της παράβασης και επιμέτρηση της ποινής. 

5. Η έκθεση αυτή θεωρείται από τον Προϊστάμενο της 
υπηρεσίας στην οποία ανήκει ο υπάλληλος που τη συνέ¬ 
ταξε και κοινοποιείται στην εργοληπτική επιχείρηση, που 
μπορεί μέσα σε ανατρεπτική προθεσμία δέκα ημερών να 
καταθέσει στην υπηρεσία αυτή τυχόν αντιρρήσεις. Η έκ¬ 
θεση και οι τυχόν εμπρόθεσμες αντιρρήσεις υποβάλλο¬ 
νται αμέσως στη Δ/νση Μητρώων και Τεχνικών Επαγγελ¬ 
μάτων της Γενικής Γραμμματείας Δημοσίων Έργων. 

Με την απόφαση για την υποβολή της διοικητικής ποι¬ 
νής του προστίμου ο Υπουργός Περιβάλλοντος, Χωροτα¬ 
ξίας και Δημοσίων Έργων αποφαίνεται και για τις τυχόν 
υποβληθείσες αντιρρήσεις. Η απόφαση αυτή αποτελεί τί¬ 
τλο βεβαίωσης στο αρμόδιο δημόσιο ταμείο. 

θ. Αντίγραφο της έκθεσης αμέσως μετά τη θεώρησή 
της, διαβιβάζεται και στην αρμόδια για την εκτέλεση του 
έργου υπηρεσία, για να λάβει τα μέτρα της σύμφωνα με τη 
σχετική σύμβαση με την υπαίτια επιχείρηση. 

7. Ο Υπουργός Περιβάλλοντος, Χωροταξίας και Δημο¬ 
σίων Έργων μπορεί να διατάξει οποιοδήποτε τεχνικό 
υπάλληλο του Υπουργείου να προβεί στη διαπίστωση πα¬ 
ραβάσεων. Αν ο υπάλληλος ανήκει στην κεντρική υπηρε¬ 
σία του Υπουργείου, η έκθεση θεωρείται από τον Προϊ¬ 
στάμενο της Δ/νσης στην οποία υπηρετεί ο υπάλληλος 
αυτός και σ’ αυτή τη Διεύθυνση γίνεται και η κατάθεση των 
σχετικών αντιρρήσεων. 

Άρθρο 8 

1. Οι διατάξεις της απόφασης αυτής εφαρμόζονταιι από 
τη δημοσίευσή της στην Εφημερίδα της Κυβερνήσεως, 
εκτός από τις διατάξεις των άρθρων 1 και 2 που εφαρμό¬ 
ζονται στις συμβάσεις έργων που θα καταρτισθούν ύστερα 
από δημοπρασίες (δημοσίευση διακήρυξης ή έκδοση πρό¬ 
σκλησης σε διαγωνισμό μεταξύ περιορισμένου αριθμού 
εργοληπτικών επιχειρήσεων) που θα γίνουν ή κατόπιν 
προσφορών που θα υποβληθούν, σε περιπτώσεις απευ¬ 
θείας ανάθεσης, μετά την 1 Ιανουάριου 1995. 

2. Κατά τα λοιπά εξακολουθεί ισχύουσα η απόφασή μας 
αριθμ. ΕΔ2α/01/27/ΦΝ 294/18.3.1985 όπως αυτή έχει 
τροποποιηθεί και ισχύει μέχρι σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 1994 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΚΟΝ. ΓΕΙΤΟΝΑΣ 
-♦- 

Αριθ. ΔΙδ/οικ,/14213 (7) 

Παράταση ισχύος βεβαιώσεων ΜΕΕΠ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 6 του άρθρου 10 του Νόμου 
1418/84 «Δημόσια έργα και συναφείς διατάξεις». 

2. Τις διατάξεις του Ν. 2229/1994 «Τροποποίηση και 
συμπλήρωση του Ν. 1418/1984 και άλλες διατάξεις». 

3. Την αριθμ. Δ17α/02/5θ/Φ.2.2.1/14.7.1994 από¬ 
φαση του Πρωθυπουργού και του Υπουργού ΠΕΧΩΔΕ 
«Ανάθεση αρμοδιοτήτων Υπουργού Περιβάλλοντος, Χω¬ 
ροταξίας και Δημοσίων Έργων στον Υφυπουργό Περιβάλ- 

λοντος, Χωροταξίας και Δημ. Έργων I. ΤσακλΙδη» (ΦΕΚ 
550/ΤΑ/94). 

4. Την απόφαση αριθ. ΕΔ2α/01/27/Φ.Ν294/18.3.85 
«Μητρώα Επιχειρήσεων κατασκευής δημοσίων έργων 
ΜΕΕΠ, ΜΕΚ και άλλες ρυθμίσεις για τις Εργοληπτικές 
Επιχειρήσεις» (ΦΕΚ 170 τευχ. Β/29.3.1985). 

5. Την απόφαση αριθ. Δ15/οικ/β41/18.1.1991 με την 
οποία ορίζεται εξάμηνο χρονικό διάστημα παράτασης της 
ισχύος των βεβαιώσεων του ΜΕΕΠ. 

6. Την απόφαση αριθ. Δ15/οικ/10225/6 Σεπτεμβρίου 
1994 με την οποία παρατάθηκε η ισχύς των βεβαιώσεων 
του ΜΕΕΠ για επτάμηνο χρονικό διάστημα. 

7. Την αριθ. 1950/26.7.1989 γνωμοδότηση του Νομι¬ 
κού Συμβουλίου της Γενικής Γραμματείας Δημοσίων Έρ¬ 
γων του ΥΠΕΧΩΔΕ σύμφωνα με την οποία η βεβαίωση του 
ΜΕΕΠ ισχύει και μετά την παρέλευση της τριετίας και μέ¬ 
χρι αναθεωρήσεως από την Επιτροπή ΜΕΕΠ. 

8. Το γεγονός ότι για να ολοκληρωθεί το έργο της επα- 
νάκρισης όλων των Εταιρειών που είναι γραμμένες στις 
τάξεις Ε', ΣΤ' και Ζ' απαιτείται εξάμηνο χρονικό διάστημα 
από την ημερομηνία που ισχύει το Π.Δ. 368/94. 

9. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τροποποιώντας τις ανωτέρω αποφάσεις μας ορίζουμε 
ότι όσες βεβαιώσεις του ΜΕΕΠ έχει λήξει ή πρόκειται να 
λήξει η επτάμηνη παράταση, παρατείνεται η ισχύς τους για 
ένα ακόμη εξάμηνο χρονικό διάστημα. 

Η εξάμηνη παράταση για τις Εργοληπτικές Επιχειρήσεις 
οι οποίες είναι γραμμένες στις Α, Β, Γ και Δ τάξεις θα χο¬ 
ρηγείται εφόσον έχουν υποβάλλει αίτηση για αναθεώρηση 
ή αναβάθμιση. 

Η παράταση της ισχύος των βεβαιώσεων θα γίνεται με 
ειδική σφραγίδα από τη Διεύθυνση Δ15. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1994 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. οικ/2075/ΤΣΕΠ 32.1 (8) 

Παράταση ισχύος αδειών επισκευής κτιρίων βλαβέντων 

από το σεισμό της 26ης Μαρτίου 1993 στο Ν. Ηλείας. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 867/79 «Περί κυρώσεως, τροπο- 
ποιήσεως και συμπληρώσεως της από 28.7.78 Πράξεως 
Νομοθετικού Περιεχομένου περί αποκαταστάσεως ζη¬ 
μιών εκ των σεισμών εις περιοχήν Βορ. Ελλάδος» (ΦΕΚ 
24/Α/7.2.79). 

2. Τις διατάξεις του Ν. 1190/81 «Περί κυρώσεως της 
από 26.3.81 Πράξεως Νομοθετικού Περιεχομένου περί 
αποκαταστάσεως ζημιών εκ των σεισμών 1981» (ΦΕΚ 
203/Α/30.7.81). 

3. Τις Πράξεις Υπουργικού Συμβουλίου 59/27.4.93 
(ΦΕΚ 63/Α/27.4.93) και 143/30.9.93 (ΦΕΚ 169/Α/ 


30.9.93) για την αποκατάσταση των ζημιών από το σεισμό 
της 26ης Μαρτίου σε περιοχή του Ν. Ηλείας. 

4. Το Π.Δ. 69/1988 «Περί Οργανισμού τη Γ.Γ.Δ.Ε. του 
Υ.ΠΕ.ΧΩ.Δ.Ε.». 

5. Την κοινή απόφαση Δ16α/04/773/29.11.90 του 
Υπουργού Προεδρίας και Αναπληρωτή Υπουργού ΠΕ.- 
ΧΩ.Δ.Ε. «περί εξαιρέσεως διοικητικών πράξεων ή εγγρά¬ 
φων από τον κανόνα των τριών υπογραφών». 

6. Την κοινή απόφαση Δ17α/02/56/Φ.2.2.1/14.7.94 
του Πρωθυπουργού και του Υπουργού ΠΕ.ΧΩ.Δ.Ε. «Ανά¬ 
θεση αρμοδιοτήτων του Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Ιωάννη Τσακλίδη». 

7. Την ανάγκη αποκατάστασης των οικοδομών που έπα- 
θαν ζημιές από το σεισμό και που η αντοχή τους είναι επι¬ 
σφαλής, αποφασίζουμε: 

1. Εγκρίνουμε όπως, στις περιπτώσεις που οι άδειες 
επισκευής σεισμοπλήκτων χτισμάτων έχουν λήξει, χορη¬ 
γηθεί παράταση της ισχύος τους για ένα έτος από την ημε¬ 
ρομηνία λήξης τους, δι’ απλής αναθεωρήσεως του εντύ¬ 
που της αδείας από τον Προϊστάμενο του Τομέα Αποκα¬ 
τάστασης Σεισμοπλήκτων. 

Η παράταση αυτή θα χορηγείται μετά από αίτηση του 
ενδιαφερομένου που θα συνοδεύεται από τεχνική έκθεση 
του επιβλέποντος μηχανικού. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως, σύμφωνα με το άρθρο 1, παρ. 2 της από 26.3.81 
Πράξεως Νομοθετικού Περιεχομένου που κυρώθηκε με 
το Ν. 1190/81. 

Αθήνα, 14 Δεκεμβρίου 1994 

Ο ΥΦΥΠΟΥΡΓΟΣ 

ΙΩΑΝ. ΤΣΑΚΛΙΔΗΣ 
-♦- 

Αριθ. 23316 (9) 

Αποδοχή παραίτησης μέλους του Δ.Σ. ΕΛ.ΤΑ και ορισμός 
νέου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των 
Επιχειρήσεων δημοσίου χαρακτήρα ή κοινής ωφελείας» 
(Α - 80). 

2. Τις διατάξεις των άρθρων 8 και 11 του Π.Δ. 295/1986 
«Δομή, ρόλος και τρόπος διοίκησης και λειτουργίας της 
κοινωνικοποιημένης επιχείρησης Ελληνικά Ταχυδρομεία 
(ΕΛ.ΤΑ)» (Α' 133). 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137), όπως το άρ¬ 
θρο αυτό προστέθηκε με το άρθρο 27 του Ν. 2081 /92 (Α' 
154). 

4. Την αριθμ. 23012/2.6.94 απόφαση των Υπουργών 
Εθνικής Οικονομίας και Μεταφορών και Επικοινωιών (Β' 
418) «Διορισμός Διοικητικού Συμβουλίου (Δ.Σ.) των Ελλη¬ 
νικών Ταχυδρομείων (ΕΛ.ΤΑ)». 

5. Την από 22.11.94 επιστολή του Πέτρου Βασιλειάδη 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8961 


με την οποία δηλώνει την παραίτησή του από μέλος του 
Δ.Σ. των ΕΛΤΑ, αποφασίζουμε: 

α) Αποδεχόμαστε την παραίτηση του μέλους - εκπρο¬ 
σώπου του κράτους του Δ.Σ. των ΕΛ.ΤΑ. Πέτρου Βασι- 
λειάδη και 

β. Ορίζουμε, σε αντικατάσταση του πιο πάνω μέλους, 
εκπρόσωπο του κράτους στο Δ.Σ. των ΕΛ.ΤΑ, για το υπό¬ 
λοιπο της θητείας του Συμβουλίου αυτού, τον Κωνστα¬ 
ντίνο I. Αγγέλη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝΝΟΣ ΠΑΠΑΝΤΟΝΙΟΥ ΑΘΑΝ. ΤΖΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

ΡΑΧ 

22.3211 ΥΡΕΤΘΡ 
5234312 

λειτουργούν καθημερινά από 8.00’ έως 13.00' 


ΧΡΗΣΙΜΕΣ Π ΛΗΡΟ ΦΟ ΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » » » Β' 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.δι Βιομ. Ιδ. 

)> 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. 8< Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















